Държавен вестник, бр. 31, 2024 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  31
НАРЕДБА
за реда за изготвяне и образеца на план-смет­
ката за относимите разходи за извършване на 
дейностите по предоставяне на услугите, за 
които се заплаща таксата за битови отпадъци, 
и за начина на изчисляване размера на так­
сата при прилагане на основите, предвидени 
в Закона за местните данъци и такси
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят:
1. редът за изготвяне и образецът на план-
сметката за относимите за календарната го-
дина разходи за извършване на дейности по 
предоставяне на услугите, за които се заплаща 
таксата за битови отпадъци;
2. начинът за изчисляване на размера на 
таксата за битови отпадъци при прилагане 
на основите, посочени в Закона за местните 
данъци и такси;
3. форматът на информацията и данните 
относно план-сметката и таксата за битови 
отпадъци, които се публикуват ежегодно на 
интернет страницата на общината.
Чл. 2. Наредбата има за цел да подпомогне 
общините в дейността им по определянето 
на таксата за битови отпадъци.
Г л а в а  в т о р а 
РЕД ЗА ИЗГОТВЯНЕ И ОБРАЗЕЦ НА ПЛАН-
СМЕТКА ЗА ОТНОСИМИТЕ РАЗХОДИ 
ЗА ИЗВЪРШВАНЕ НА ДЕЙНОСТИТЕ ПО 
ПРЕДОСТАВЯНЕ НА УСЛУГИТЕ, ЗА КОИ­
ТО СЕ ЗАПЛАЩА ТАКСАТА ЗА БИТОВИ 
ОТПАДЪЦИ
Раздел І
Общи положения 
Чл. 3. (1) План-сметката за относимите за 
календарната година разходи за извършване 
на дейности по предоставяне на услугите, за 
които се заплаща таксата за битови отпадъ-
ци, е документ, чрез който се осъществяват 
процесите по планирането на тези разходи.
(2) План-сметката се изготвя при спазва-
не на принципите, предвидени в Закона за 
местните данъци и такси, като се съобразява 
и с правилата и условията на Закона за пуб-
личните финанси и на Закона за управление 
на отпадъците.
Чл. 4. (1) Изготвянето и одобряването на 
план-сметката се извършват и при съобра-
зяване с приложимия режим на държавна 
помощ, в т.ч. този, касаещ услугите от общ 
икономически интерес.
(2) Общините осигуряват съответствие 
между план-сметката и актовете, с които се 
урежда изпълнението и финансирането на 
услугите по чл. 5, ал. 2, т. 1 – 3.
Чл. 5. (1) В план-сметката се включват 
всички относими за календарната година раз-
ходи на общината за извършване на дейности 
по предоставяне на услугите, за които се за-
плаща таксата за битови отпадъци, за всяка 
от услугите и по източници на финансиране.
(2) Услугите, за които се заплаща таксата 
за битови отпадъци, са:
1. събиране и транспортиране на битови 
отпадъци до съоръжения и инсталации за 
тяхното третиране;
2. третиране на битовите отпадъци в съо-
ръжения и инсталации;
3. поддържане на чистотата на териториите 
за обществено ползване в населените места и 
селищните образувания в общината.
(3) План-сметката се изготвя за календарна 
година, представя се в левове и по образец 
съгласно приложение № 1.
Раздел ІI
Видове дейности и относими разходи по пре­
доставяне на услугите, за които се заплаща 
таксата за битови отпадъци
Чл. 6. (1) Услугата „събиране и транспор-
тиране на битови отпадъци до съоръжения и 
инсталации за тяхното третиране“ включва 
следните дейности:
1. осигуряване на съдове за събиране на 
битовите отпадъци с изключение на отпадъ-
ците, попадащи в управлението на масово 
разпространени отпадъци по Закона за уп-
равление на отпадъците;
2. събиране на битовите отпадъци с изклю-
чение на отпадъците, попадащи в управлението 
на масово разпространени отпадъци по Закона 
за управление на отпадъците;
3. транспортиране на битовите отпадъци 
до съоръжения и инсталации за третирането 
им с изключение на отпадъците, попадащи в 
управлението на масово разпространени отпа-
дъци по Закона за управление на отпадъците.
(2) Разходите за дейностите по ал. 1 се 
представят в план-сметката по позиции, 
както следва:
1. придобиване на съдове за събиране на 
битовите отпадъци над прага на същественост;
2. придобиване на съдове за събиране на 
битовите отпадъци под прага на същественост, 
включително торби;
3. ползване на съдове за събиране на би-
товите отпадъци;
4. поддържане на съдове за събиране на 
битовите отпадъци;
5. придобиване на превозни средства за 
транспортиране на битови отпадъци, както 
и на сметосъбирачни машини;
6. ползване на превозни средства за транс-
портиране на битови отпадъци, както и на 
сметосъбирачни машини;
7. поддържане на превозни средства за 
транспортиране на битови отпадъци, както 
и на сметосъбирачни машини;
8. събиране на битовите отпадъци, вклю-
чително разделно, с изключение на отпадъ-